’O sole mio

«'O sole mio» (Min sol) er en verdenskjent napolitansk sang, skrevet av Eduardo Di Capua (melodi) og Giovanni Capurro (tekst) i 1898.'O Sole Mio Selv om det finnes versjoner på andre språk, blir «'O sole mio» vanligvis fremført på det opprinnelige napolitansk-kalabreriske språket.

Den første som spilte inn «'O sole mio» på plate var Giuseppe Anselmi i 1907. Sangen har blitt fremført og spilt inn på plate av enere innen operaverdenen som Enrico Caruso, Beniamino Gigli, Mario Lanza, The Canadian Tenors, The Three Tenors samt pop/rock artister som Bryan Adams, Me First and the Gimme Gimmes, Vitas (som sang den i et høyt kontratenor-register) samt Elvis Presley («It's Now or Never»).

Giulietta Morino, fiolin, spilte den inn i New York City 12. november 1928. Melodien ble utgitt i Norge på 78-platene His Master's Voice A.L. 2095 og på His Master's Voice A.L 2810.

Luciano Pavarotti mottok 1980 Grammy Award for Best Classical Vocal Performance for sin utførelse av «'O Sole Mio».

 Engelskspråklige versjoner 
I 1915 spilte Charles W. Harrison inn den første engelske oversettelsen av «'O sole mio» på plate.

I 1921 skrev William E. Booth-Clibborn teksten til en hymne som anvendte melodien. Den hadde tittelen «Down From His Glory».

Al Hoffman, Leo Corday og Leon Carr skrev en ny engelsk tekst. Deres versjon het «There's No Tomorrow». Tony Martin (Henri René orch) spilte den inn på plate 15. september 1949. Sangen ble utgitt på 78-platen RCA Victor 20-3582RCA Victor Records in the 20-3500 to 20-3999 series og på singlen RCA Victor 47-3078. Omtrent ti år senere, da Elvis Presley var stasjonert i Vest-Tyskland i US Army, hørte han innspillingen og tapet en privat versjon av sangen.

Etter at han ble dimittert bad han om en ny tekst, skrevet spesielt for ham. Arbeidet ble foretatt av låtskriverduoen Aaron Schroeder og Wally Gold. David Hill spilte inn en demo. Den omskrevne versjonen fikk tittelen «It's Now or Never» og ble en verdensomspennende hit for Elvis Presley, som spilte den inn i RCA Studio B, Nashville, 3. april 1960 Den ble utgitt på singlene RCA Victor 47-7777 (mono) og RCA 61-7777 (stereo).Elvis Presley Discography 1960 Produsent var Steve Sholes.

I 1998 spilte Christopher Lee og Rhapsody of Fire inn en engelsk-italiensk versjon på plate.

 Opphavsrett 
I 2002 erklærte en dommer i Torino at Alfredo Mazzucchi (1878-1972), tidligere kun betraktet som musikktranskribent, egentlig var den tredje legitime opphavspersonen.Eduardo Di Capua Biography - Barnes & Noble.comArchivio della canzone napoletana Matthews, Jeff: napoli.com - Around Naples Sangen er ikke lenger offentlig eiendom og er beskyttet av opphavsrettsloven frem til utgangen av 2042.

 I populærkulturen 
Under sommer-OL 1920 i Antwerpen ble «'O sole mio» spilt, da melodien til den italienske nasjonalsangen ikke kunne bli funnet.

Sangens melodi ble anvendt i en australsk reklame for Bankwell, hvor teksten var endret fir å promotere bankens «Happy Banking»-kampanje.
En innspilling med Beniamino Gigli var med i filmen The Addams Family fra 1991.The Addams Family – Soundtracks hos Internet Movie Database
Den har blitt anvendt flere ganger i runden kalt «One Song To The Tune Of Another» i I'm Sorry I Haven't A Clue på BBC radio 4.
Sangen ble fremført av Maxine Castle til harpeakkompagnement av Harpo Marx i Brødrene Marx-filmen Monkey Business fra 1931.Monkey Business – Soundtracks hos Internet Movie Database
Bandet Me First and the Gimme Gimmes gjorde en coverversjon av sangen på sitt album Ruin Jonny's Bar Mitzvah.
En remix av «'O Sole Mio», skapt av Namco, er med i flere av videospillene Taiko no Tatsujin Sangen finnes også i Pastagames' Maestro! Jump in Music.
Et «påskeegg» i videospillet Riven viste figuren Gehn synge denne sangen. John Keston, som portretterte Gehn, sang mellom opptakene.
Ernie i Sesame Street fremførte «'O Sole Mio» i en sketsj for å vekke noen for å fortelle ham for hvor mye klokken var (Den var 03:00).
En versjon av sangen («Just One Cornetto...»), fremført av Renato Pagliari, ble i flere tiår anvendt på britisk TV som reklame for iskremmerket Cornetto. I reklamen ble den vanligvis fremført av en venetiansk gondolier, til tross for at Venezia ligger flere hundre engelske mil fra Napoli.
I en SpongeBob SquarePants-episode fremførte SprongeBob denne sangen for å få Sqwuidward til å slå av på takten og for å stanse ham i fremføre sin store solo.
«'O Sole Mio» er overtyren til en Veggie Tales «Silly Song»: «Larry's High Silk Hat» fra «Lyle The Kindly Viking».
Vincenzo Thoma. Hans versjon finnes på CD-platen Sognero, som ble utgitt i Canada i 1998.

 Norske versjoner  
En forfatter, som ikke er oppgitt på plateetiketten, har skrevet en norsk tekst. En kristen norsk tekst er skrevet av Thv. Gundersen. Jahn Teigen og Herodes Falsk har skrevet en humoristisk norsk tekst. Gunnar Andersen har skrevet en norsk tekst på haugesundsdialekt. Tande-P har også skrevet en norsk tekst. Den ukjente tekstforfatterens versjon bærer tittelen «Min sol». Gundersens versjon heter «O Jesus elsket». Andersens versjon heter «Fydle så ei fela». Tande-Ps versjon heter «Kom inn i varmen».

 Innspillinger 
 År Sangtittel Albumtittel Artist Tekstforfatter Platetype Platemerke og katalognummer«Min sol»Se plateetikettenBjørn Talén med orkester under ledelse av Dr. Weissmann 78-plateOdeon A 180 036 D-40501938Innspilt i Oslo i januar 1938«Min sol»Theodor Andresen med Walfred Andersens orkester  78-plateTelefunken T-81261960«O Jesus elsket»Arvid Gundersen med orgel og piano akk.Thv. GundersenSingleOdeon ND 739419751975«O Sole Mio»Teigen synger FalskJahn TeigenJahn Teigen/Herodes FalskSingleLPMercury 6084 211Mercury 6317 503 1990«Fydle så ei fela»Fest & balubaBusserullsGunnar AndersenCDSlager HCD 77054 1999«Kom inn i varmen»Fridtjofs helaftenØivind BlunckTande-PCDTylden & Co. GTACD 8065

 Fotnoter og referanser 





Kategori:Elvis Presley-sanger 
Kategori:Italienske sanger
Kategori:Sanger fra 1898